Osbern de Canterbury

Osbern de Canterbury (n. ĉ.1050, m. ĉ.1090) estis anglosaksa monaĥo, muzikisto kaj biografo de sanktuloj.

 Vivo 
Li naskiĝis en Canterbury, Kent kaj kiel infano eniris la domanaron de Godric, dekano de la katedralo de Canterbury de 1058 al 1080. Li iĝis benediktana monaĥo, kaj poste prioro, de Katedralo Canterbury, kaj estis ordinata de Lanfranc, la ĉefepiskopo. Li estis tre lerta muzikisto kaj verkis latine du librojn pri muziko: sed li konatiĝis ĉefe pro siaj latinaj biografioj de anglosaksaj sanktuloj. Vilhelmo de Malmesbury laŭdas liajn verkojn pro eleganta stilo.William of Malmesbury, De gestis regum Anglorum. Sumptibus Societatis vol 2. London, 1840. p. 166

 Verkoj 
 Vita S. Alphegi et de translatione S. Alphegi (biografio de Aelfheah de Canterbury)
 Vita S. Dunstani kaj Liber Miraculorum Sancti Dunstani (pri Sankta Dunstan)
 Vita S. Odonis archiepiscopi Cantuariensis (pri Sankta Oda de Canterbury)
 De re musica kaj De vocum consonantiis (pri muziko)

 Referencoj 

Kategorio:Anglaj monaĥoj
Kategorio:Mezepoka muziko
Kategorio:Anglaj verkistoj
Kategorio:Anglaj tradukistoj
Kategorio:Latinlingvaj verkistoj
Kategorio:Anglosaksoj